**Paul Consbruch** (født 2. mai 1930 i Gütersloh i provinsen Westfalen i Tyskland; død 1. februar 2012 i Paderborn i Nordrhein-Westfalen i Tyskland) var katolsk hjelpebiskop i erkebispedømmet Paderborn.

Liv og virke
------------

### Prest

Fra 1950 til 1955 studerte Paul Consbruch filosofi og katolsk teologi ved Det teologiske fakultet i Paderborn og ved Universitetet i Freiburg im Breisgau. Etter å ha mottatt ordinasjonssakramentet fra erkebiskop Lorenz Jaeger den 26. mai 1955, virket han først som hjelpeprest i Gütersloh og Geseke. Der ble han utnevnt til kapellan og ble senere flyttet til Brakel. Han ble senere utnevnt til sogneadministrator der. 

I 1967 ble Consbruch sogneprest for St. Johannes Døperens menighet i Beverungen, og ti år senere også administrator for *St. Maria Magdalena menighet* i Beverungen-Drenke. Fra 1978 til 1981 var han dekan for pastoralegionen Hochstift og fra da av medlem av Presterådet.

### Biskop

Den 15. november 1980 utnevnte pave Johannes Paul II ham til titulærbiskop av *Gor* og hjelpebiskop av Paderborn. Han ble bispeviet den 8. februar 1981 av erkebiskopen av Paderborn, Johannes Joachim Degenhardt; medkonsekratorer var hjelpebiskopene i Paderborn, Paul Heinrich Nordhues og Hans Leo Drewes.

I 1981 ble han residerende domkapitular og *Wirklicher Geistlicher Rat*. I tillegg overtok Consbruch oppgaven som misjonsdirektør i erkebispedømmet Paderborn. Deb 2. april ble han biskoppelig vikar for verdensmisjonsanliggender i erkebispedømmet og ble utnevnt til kommisjonen for verdenskirken av Den tyske bispekonferanse. Han fungerte også i liturgikommisjonen.

Den 11. mars 1999 ble Consbruch fritatt fra sine plikter som hjelpebiskop i Paderborn av pave Johannes Paul II på grunn av sykdom. Det var først i 2005 at erkebiskop Hans-Josef Becker takket ham fullstendig av fra alle de funksjoner han fortsatt hadde utført. Inntil da hadde han fortsatt å utføre oppgavene som biskoppelig vikar for aaker vedrørende verdensmisjonen, og forrettet konfirmasjonens ssakrament i en rekke menigheter da det var ellers vanskelig å finne noen til dette.

Allerede i 1978 tok Paul Consbruch initiativ til opprettelsen av ordningen *«Pastor der Pastöre»*, en stilling for å ivareta prester i nødssituasjoner i erkebispedømmet Paderborn. I 2008 ga han den oppgaven videre til hjelpebiskop Hubert Berenbrinker og monsignor Andreas Kurte.[2]

Biskop Consbruch døde om kvelden 1. februar 2012 og ble gravlagt på Stockkämpen-gravlunden.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal  Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Biskop Eugène-Charles-Joseph de Mazenod (1782-1861) \*1832
* Kardinal Joseph Hippolyte Guibert (1802-1886) \*1842
* Kardinal François-Marie-Benjamin Richard de la Vergne (1819-1908) \*1872
* Kardinal Pietro Gasparri (1852-1934) \*1898
* Erkebiskop Cesare Orsenigo (1873-1946) \*1922
* Kardinal Lorenz Jaeger (1892-1975) \*1951
* Kardinal Johannes Joachim Degenhardt (1926-2002) \*1968
* Biskop *Paul Consbruch* (1930-2012) \*1981

Referanser
----------

1. ↑   «German Bishop Paul Consbruch dead», besøkt 5. juli 2012[Hentet fra Wikidata]
2. ↑  «Trauer um Weihbischof em. Paul Consbruch». *Deutschland Today*. 2. februar 2012. Besøkt 4. februar 2012.
3. ↑  catholic-hierarchy.org conp, lest 15. februar 2022

|  |  |
| --- | --- |
| Oppslagsverk/autoritetsdata | Prabook **·** Catholic-Hierarchy **·** VIAF **·** GND
 |